Darkthrone

Darkthrone on 1986. aastal loodud Norra heavy metal'i ansambel.

Algselt oli bändi nimi Black Death ning selle muusikastiil death metal. 1991. aastal hakati viljelema black metal'it, mille üks alustala ja väljakujundaja ansambel on.

 Ajalugu 
 Black Death 

Darkthrone'i eelkäija Black Deathi moodustasid 1986. aastal laulja ja trummar Gylve Nagell ja kitarrist Anders Risberget. Black Deathi esimene mõne looga demokassett "Trash Core", mis lindistati Anders Risberget vanemate maja pööningul, ilmus 1987. aastal. Sama aasta oktoobris ilmus ka teine demo "Black Is Beautiful". Selleks ajaks oli bändiga liitunud Ivar Enger, kes mängis teisel demol basskitarri.

 Darkthrone 
Uus inimi Darkthrone oli inspireeritud Celtic Frosti laulu "Jewel Throne" sõnadest ja soovist tegeleda muusikaga tõsisemalt. Samal ajal võeti kasutusele pseudonüümid: Gylve Nagellist sai Fenriz ja Ivar Engerist Zephyrous. Anders Risbergeti osalus bändis hakkas tasapisi vähenema. 1988. aasta märtsis ilmus viie looga demo "Land of Frost", kus basskitarri mängib esimest korda Dag Nilsen ja kitarri Zephyrous.

1989. aastal liitus bändiga kitarrist Ted Skjellum, esinejanimega Nocturno Culto. 1989. aasta märtsis ilmunud demo "Thulcandra" ning sama aasta detsembris ilmunud "Cromlechi" salvestamisel Anders Risberget enam kaasa ei teinud. Samuti oli tagaplaanile jäänud Dag Nilsen. Demo "Cromlech" kaanel oli esimest korda see Darkthrone'i logo, mida ansambel kasutab siiani.

"Cromlechi" kuulis Inglismaa plaadifirma Peaceville Recordsi omanik Hammy, kes pakkus Darkthrone'ile lepingut nelja plaadi salvestamiseks. Sel ajal oli Peaceville Recordsil lepingud ka selliste nimekate metalit viljelevate ansamblitega nagu My Dying Bride, Anathema, Paradise Lost ja At the Gates.

Pärast 1990. aasta albumi "Soulside Journey" ilmumist oli bändi põhikoosseisu jäänud kolm liiget: Fenriz, Nocturno Culto ja Zephyrous. Kuigi Dag Nilsen aitas neid aeg-ajalt lindistustel ja esinemistel, ei ole teda enam plaatidel ära märgitud.

 Diskograafia 

 Stuudioalbumid 
Aasta  Nimi  Märkused 1991  "Soulside Journey"  Bändi ainus death metal'i album. 1992  "A Blaze in the Northern Sky"  Viimane koostöö bassist Dag Nilseniga. 1993  "Under a Funeral Moon"  Viimane koostöö kitarrist Ivar Engeriga. 1994  "Transilvanian Hunger"  Osa sõnadest kirjutanud Varg Vikernes. 1995  "Panzerfaust"  Osa sõnadest kirjutanud Varg Vikernes. 1996  "Total Death"  Sõnade autorite hulgas neli külalisesinejat. 1999  "Ravishing Grimness"  2001  "Plaguewielder"  2003  "Hate Them"  2004  "Sardonic Wrath"  Viimane black metal'i album. 2006  "The Cult Is Alive"  Esimene tugevate crust punk'i mõjutustega album. 2007  "F.O.A.D."  2008  "Dark Thrones and Black Flags"  2010  "Circle the Wagons"  2013  "The Underground Resistance"  2016  "Arctic Thunder"  2019  "Old Star"  2021  "Eternal Hails......" 2022"Astral Fortress"

 Kogumikud ja tribüütalbumid 

"Darkthrone, Holy Darkthrone (1998)
"Preparing For War (2000)
"Preparing For War (2005)

 Singlid ja EPd 
"Too Old, Too Cold" – EP (2006)
"Forebyggende Krig" – singel (2006)
"NWOBHM" – EP (2007)

 Demod ja promod 
"Land of Frost" – demo (1988)
"A New Dimension" – promo (1988)
"Thulcandra" – demo (1989)
"Cromlech" – promo (1989)
"Goatlord" (1991) (anti välja 1997)

 Filmimuusika 
Lugu "Kathaarian Life Code" (albumilt "A Blaze in the Northern Sky") kõlab filmi "Demonlover" (2003) lõpustseenis.

 Välislingid 
 Ametlik koduleht
 Ametlik MySpace'i koduleht
 Darkthrone veebisaidil BestBlackMetalAlbums.com 

Kategooria:Norra ansamblid
Kategooria:Black metal'i ansamblid